สวัสดีค่ะ ช่วงนี้หนูรู้สึกดาวน์มากๆแบบว่าเจอเรื่องอะไรนิดหน่อยก็มาคิดมากปวดหัวมากเลยค่ะ คิดว่าตัวเองไม่ดี เจออะไรก็เศร้าง่ายมากบางทีนั่งทำงานอยู่ก็อยากจะร้องไห้แต่ก็ต้องฝืนกั้นเอาไว้ ความรู้สึกตอนนี้มันแย่มากเลยค่ะมันเหนื่อยที่ต้องพยายามกั้นน้ำตาไม่ให้ร้องไห้ออกมาตอนทำงาน บางทีก็มีคิดว่าไม่อยากอยู่แล้วแต่ก็ไม่เคยทำร้ายตัวเองนะคะ เบื่อไปหมด ไม่อยากเจอใคร ไม่อยากทำอะไรแต่ก็ยังพยายามลุกขึ้นมาทำงาน หนูควรเข้าไปพบแพทย์ไหมคะ
สวัสดีค่ะ อาการดังกล่าวมาอาจมีภาวะซึมเศร้า โรคซึมเศร้า หรือความิดปกติทางอารมณ์ภาวะซึมเศร้าคือการที่มีความรู้สึกเศร้า เครียดจากเรื่องต่างๆในชีวิตไม่ว่าจะเป็นจากเรื่องส่วนตัว เรื่องในครอบครัว หรือการทำงาน ทำให้มีความรู้สึกไม่อยากจะทำอะไร ไม่อยากเข้าสังคม คิดมาก ร้องไห้คนเดียว รู้สึกเบื่อต่อสภาพความเป็นอยู่ ซึ่งภาวะซึมเศร้าจริงๆแล้วเป็นภาวะที่เกิดได้กับคนทั่วไปในสภาวะที่ต้องเผชิญกับความเครียด ความกดดัน แต่ในคนทั่วไปจะค่อยๆดีขึ้นเองเมื่อเวลาผ่านไป จะไม่เป็นเรื้อรัง จนรบกวนชีวิตและการเรียน การทำงาน ซึ่งพอจะเข้าได้กับอาการที่กล่าวมาการวินิจฉัยว่าเป็นโรคซึมเศร้านั้น ก็คือมีภาวะซึมเศร้าติดต่อกันอย่างน้อย 2 อาทิตย์ขึ้นไป โดยไม่มีช่วงที่ดีขึ้นเลย มีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคม กรณีนี้คววรรีบไปพบจิตแพทย์เพื่อประเมินสภาพจิตเบื้องต้น และรักษาด้วยยาหรือการทำจิตบำบัดต่อไปการดูแลตัวเองเบื้องต้น พยายามหากิจกรรมที่ชอบทำเพื่อเบี่ยงเบนความสนใจจากเรื่องเศร้า พูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์ ไม่เก็บตัวอยู่คนเดียวนานจนเกินไปเพราะจะทำให้ฟุ้งซ่านมากขึ้นค่ะ